СҚО-да тұрғындар тұмауға жатпайтын вирустармен ауырып жатыр
DATE: 13:20, 08 Қараша 2024 | GMT +5
TITLE: СҚО-да тұрғындар тұмауға жатпайтын вирустармен ауырып жатыр
URL: https://kaz.inform.kz/news/sko-da-turgindar-tumauga-zhatpaytin-virustarmen-auirip-zhatir-166265/
META: DATE: 13:20, 08 Қараша 2024 | GMT +5
TOTAL WORDS: 153
AUTHOR(S):
TEXT: СҚО санитариялық-эпидемиологиялық бақылау департаментінің басшысы Әсет Жұматаевтың айтуынша, тұмауға жатпайтын бұл вирустардың - парагрипптің 8 жағдайы, риновирустың 12 жағдайы, аденовирустың 7 жағдайы, метапневмовирустың 2 жағдайы, бокавирустың 3 жағдайы анықталған. Бүгінгі таңда СҚО-да жіті респираторлы вирусты инфекция бойынша өсім бар. Жаңа эпидемиялық маусым басталғалы өңірде 15 мыңға жуық адам ЖРВИ жұқтырған, десек те бұл өткен жылдың сәйкес кезеңімен салыстырғанда 14% төмен. Науқастардың басым бөлігі, 66% - 14 жасқа дейінгі балалар. «Соңғы аптада ЖРВИ-дің 2773 жағдайы тіркелді, өткен аптамен салыстырғанда 1, 5 есе өсім бар. Маусымдық тұмаумен күресудің бір жолы – вакцинация. Тәуекел тобына жататын адамдар үшін ресейлік «Гриппол плюс» вакцинасының 60 мың дозасы сатып алынды. Тұмауға қарсы вакцинациядан басқа, спецификалық емес профилактиканы назардан тыс қалдырмау керек: ауырып қалмау үшін бетпердені дұрыс кию, әлеуметтік қашықтықты сақтау, мүмкіндігінше адамдар көп жиналатын жерлерге бармау, жеке гигиена ережелерін сақтау қажет», - дейді Әсет Жұматаев. Бұған дейін Петропавлда өткен тәулікте жарақат алған 120 адам дәрігер көмегіне жүгінгенін жазған едік
